Другите отчаяни съпруги с Бенну Йълдъръмлар
Галя Кирилова 28 Октомври 2014 2926 видяна
Драматичният турски сериал-комедия „Другите отчаяни съпруги" е продукция на Med Yapım, негов създател е Марк Чери, с режисьор Мерве Гиргин, а музиката е дело на Айше Йондер. Сериалът изцяло е по лиценз на световния производител Walt Disney.
Продукцията е адаптация на американския сериал „Отчаяни съпруги". Действието не се развива на така познатата ни улица „Уистерия Лейн", а в недалечните турски земи. Въпреки че продуцентите се придържат към основната сюжетна линия, те умишлено са избегнали елементи, които биха били в противовес с консервативния турски бит и социален живот.
Едни от най-успешните, талантливи и красиви турски актриси се превъплъщават в ролите, които изиграват любимите на зрителите – Тери Хачър ( Сюзън), Ева Лонгория ( Габи), Марша Крос ( Бри), Фелисити Хъфман ( Линет) и Николет Шеридан ( Иди). В ролята на вечно влюбена и незнаеща какво иска от живота - Сюзън Майер, влиза Сонгюл Йоден ( Инджи от „Перла"), която в сериала носи името Ясемин. Суетната и богата бивша манекенка Габриел Солис е изиграна от Еврим Солмаз, а името и в турската продукция е Зелиш. Бри Ван де Камп - педантичната домакиня в „Другите отчаяни съпруги" носи името Нермин и в ролята се превъплъщава Бенну Йълдъръмлар ( Фикрет от „Листопад"). Линет Скаво, бизнес дама изоставила кариерата си, за да стане домакиня и майка, в турската адаптация носи името Елиф и ролята ѝ принадлежи на Джейда Дювенджи ( Бенну от „1001 нощ"). Йозге Йоздер (Джавидан от „Мелодията на сърцето") се превъплъщава в ролята на сексапилната блондинка, обичаща флирта и авантюрите с различни мъже - Иди Брит, като в продукцията носи името Емел.
„Отчаяни съпруги" печели „Златен глобус" през 2004 година за най-добра драма, през 2005 година печели наградата „Еми", а със самото си излизане по Kanal D, адаптацията на поредицата печели публиката в южната ни съседка. „Другите отчаяни съпруги" придобива небивал успех и влиза в класациите на най-качествените, скъпи и предпочитани от аудиторията заглавия в Турция. Избран е за най- добър сериал в анкета, направена сред 46 хиляди млади хора в Турция. Тази съвременна история за отчаяните съпруги е продадена на рекордна цена в Дубай и е привлякла милиони зрители от Близкия изток. За жалост няма същия успех в България.
http://serial.spisanie.to/%D0%B4%D1%80%D0%B0%D0%BC%D0%B0/6389-%D0%B4%D1%80%D1%83%D0%B3%D0%B8%D1%82%D0%B5-%D0%BE%D1%82%D1%87%D0%B0%D1%8F%D0%BD%D0%B8-%D1%81%D1%8A%D0%BF%D1%80%D1%83%D0%B3%D0%B8-%D1%81-%D0%B1%D0%B5%D0%BD%D0%BD%D1%83-%D0%B9%D1%8A%D0%BB%D0%B4%D1%8A%D1%80%D1%8A%D0%BC%D0%BB%D0%B0%D1%80#sigProGalleriaff3b054e26
На 04.06.2012 година „Другите отчаяни съпруги" започва да се излъчва по Нова телевизия с разписание всеки делничен ден от 19:45 часа и с дублаж на български. Ролите са озвучавани от Ани Василева, Даниела Йорданова, Христина Ибришимова, Емил Емилов, Тодор Георгиев и Стефан Сърчаджиев - Съра. За жалост рейтингът на продукцията е прекалено нисък и тя е свалена от праймтайма на медията в края на юни и излъчването ѝ се премества в следобедните часове. Рейтингите на GARB показват, че първи епизод на „Другите отчаяни съпруги" е с рейтинг 2,9 и дял от 9,5%, т.е. 199 000 зрители, което е неприемлив рейтинг за праймтайма на втората частна телевизия в България. На 16.03.2013 година по Диема Фемили стартира повторение на сериала.
Адаптацията на американския сериал не печели същото доверие в българската публика, както прави оригинала, и това според критиците се дължи на факта, че сценаристите са премахнали чувството за ирония, което в американската версия „крепи" сюжетните линии.
За финал, нека пожелаем успех на всички продуценти и сценаристи, без значение на техния произход, за да продължават да създават филми и сериали. Не всички ще се харесват на аудиторията, но както е казал Алеко Константинов: „Разни хора, разни идеали!"
другите отчаяни съпруги сериал
другите отчаяни съпруги сюжет
другите отчаяни съпруги герои
другите отчаяни съпруги актьори
74 - ти епизод на Великолепният век
Сияйна луна - сюжет и финал, актьори и герои
Огледален свят - епизод 116
Твоят мой живот - Джихан попада в капан
Актьорите и героите в Революция Z
Берен Саат - звездата от Пепел от рози и Кьосем Султан
Огледален свят - следващи епизоди